
Parlamentul  României

Camera  Deputaţilor

	Comisia pentru administraţie publică, amenajarea teritoriului şi echilibru ecologic

București 11 iunie 2013
Nr.26/123

	COMISIA PENTRU BUGET, FINANȚE ȘI BANCI

București 11 iunie 2013

Nr.22/128


                 Către,



    
BIROUL PERMANENT AL




CAMEREI DEPUTAȚILOR


Vă înaintăm, alăturat, Raportul comun asupra proiectului de Lege privind aprobarea Ordonanţei Guvernului nr.3/2013 pentru reglementarea unor măsuri financiare în domeniul programelor multianuale prioritare de mediu şi gospodărire a apelor, trimis Comisiei pentru administrație publică, amenajarea teritoriului și echilibru ecologic și Comisiei pentru buget, finanțe și bănci spre dezbatere în fond, în procedură obişnuită, cu adresa nr. PLx.95/2013 din 25 martie 2013.

           PREŞEDINTE,




PREŞEDINTE,

MARIN ALMĂJANU


GHEORGHE DRAGOMIR

PARLAMENTUL ROMÂNIEI

Camera  Deputaţilor
	Comisia pentru administraţie publică, amenajarea teritoriului şi echilibru ecologic


București 11 iunie 2013

Nr.26/123
	COMISIA PENTRU BUGET, FINANȚE ȘI BANCI


București 11 iunie 2013


Nr.22/128


R A P O R T    C O M U N
asupra proiectului  de Lege privind aprobarea Ordonanţei Guvernului nr.3/2013 pentru reglementarea unor măsuri financiare în domeniul programelor multianuale prioritare de mediu şi gospodărire a apelor 

În conformitate cu prevederile art.95 din Regulamentul Camerei Deputaţilor, republicat, Comisia pentru administraţie publică, amenajarea teritoriului şi echilibrul ecologic şi Comisia pentru buget, finanţe şi bănci au fost sesizate spre dezbatere în fond, în procedură obişnuită, cu proiectul de Lege privind aprobarea Ordonanţei Guvernului nr.3/2013 pentru reglementarea unor măsuri financiare în domeniul programelor multianuale prioritare de mediu şi gospodărire a apelor, transmis cu adresa nr.PLx. 95 din 25 martie 2013 şi înregistrat cu nr.26/123/25.03.2013, respectiv cu nr.22/128/25.03.2013.
La întocmirea raportului comun, Comisiile au avut în vedere avizul favorabil al Consiliului Legislativ (nr. 23/16.01.2013) şi avizul favorabil al Comisiei juridice, de disciplină şi imunităţi (nr.31/420/26.03.2013). 
Proiectul de lege a fost adoptat de Senat în şedinţa din 19 martie 2013. 

Camera Deputaţilor este Cameră decizională potrivit art.75 alin.(1) şi (3) din Constituţia României, republicată, şi art.92 alin.(9) pct.1 din Regulamentul Camerei Deputaţilor, republicat.

Proiectul de ordonanţă are ca obiect reglementarea unor măsuri financiare în domeniul programelor multianuale prioritare de mediu şi gospodărire a apelor, sens în care se propune modificarea unor prevederi legale din Ordonanţa Guvernului nr.40/2006, aprobată cu modificări şi completări prin Legea nr.61/2007, cu modificările ulterioare, precum şi prorogarea termenului prevăzut la art.6 până la data de 31 decembrie 2015. 
Totodată se impune preluarea de către Ministerul Dezvoltării Regionale şi Administraţiei Publice a programului prevăzut la art. 2 alin. (1) lit. c) din Ordonanţa Guvernului nr. 40/2006 pentru aprobarea şi finanţarea programelor multianuale prioritare de mediu şi gospodărire a apelor, cu modificările şi completările ulterioare, avându-se în vedere noile obiective stabilite prin Programul de Guvernare 2013-2016 pentru componenta de administraţie publică şi dezvoltare regională, şi ţinând seamă de extinderea domeniului de competenţă al MDRAP.

Convenţiile încheiate în temeiul art.4 alin. (3) din Ordonanţa Guvernului nr. 40/2006, aflate în derulare la data intrării în vigoare a prezentei ordonanţe, pot fi modificate prin acordul părţilor.

Predarea-preluarea convenţiilor de finanţare încheiate în cadrul programului prevăzut la art. 2 alin. (1) lit. c) din Ordonanţa Guvernului nr. 40/2006, precum şi întreaga documentaţie aferentă acestora, se va face pe bază de protocol în termen de 60 de zile de la data intrării în vigoare a prezentei ordonanţe, între Ministerul Mediului şi Schimbărilor Climatice şi Ministerul Dezvoltării Regionale şi Administraţiei PublicePrin transferul acestui program se asigură realizarea unor acţiuni şi activităţi unitare privind dezvoltarea echilibrată şi unitară a teritoriul, întărirea coeziunii economice, sociale şi teritoriale şi creşterea calităţii serviciilor publice.

În conformitate cu prevederile art.61 și art.63 din Regulamentul Camerei Deputaţilor, republicat, Comisia pentru buget finanțe și bănci a examinat proiectul de lege, în şedinţa din 14 mai 2013  și Comisia pentru administraţie publică, amenajarea teritoriului şi echilibru ecologic a examinat proiectul de lege în ședința din 11 iunie 2013.

Din numărul total de 32 membri ai Comisiei pentru buget, finanțe și bănci au participa la dezbateri 32 deputați.
Din numărul total de 33 membri ai Comisiei pentru administrație publică, amenajrea teritoriului și echilibru ecologic au participat la dezbateri 30 deputaţi. 
La dezbateri au participat în calitate de invitaţi, conform prevederilor art. 54 şi 55 din Regulamentul Camerei Deputaţilor, republicat, domnul Dan Manolescu - secretar de stat din partea Ministerului Finanțelor Publice, domnul Iulian Matache - secretar de stat din partea Ministerului Dezvoltării Regionale și Administrației Publice, domnul Ionuț Iuga – secretar de stat din partea  Ministerului Mediului şi Schimbărilor Climatice.
În urma examinării proiectului de lege şi a opiniilor exprimate de către membrii comisiilor, s-a hotărât, cu majoritate de voturi, adoptarea proiectului de Lege privind aprobarea Ordonanţei Guvernului nr.3/2013 pentru reglementarea unor măsuri financiare în domeniul programelor multianuale prioritare de mediu şi gospodărire a apelor, în forma adoptată de Senat, cu amendamente respinse prezentate în anexa nr.1 la prezentul raport. 
Proiectul de Lege face parte din categoria legilor ordinare, potrivit prevederilor art.76 alin.(2) din Constituţia României, republicată.

    


             
PREŞEDINTE,                             

PREȘEDINTE,





     MARIN ALMĂJANU


GHEORGHE DRAGOMIR










SECRETAR, 




SECRETAR,




ION MARCEL CIOLACU


 MIHAI AUREL DONȚU
Consilier parlamentar  Iulia Toader









Consilier parlamentar Vasilica Popa     
 Anexa nr. 1 
AMENDAMENTE RESPINSE

	Nr. crt. 
	Text Ordonanța Guvernului nr.3/2013
	Amendamente propuse
	Motivarea amendamentelor
	Cameră Decizională

	1.
	
1. La articolul 3, alineatele (3) şi (5) vor avea următorul cuprins:

"(3) Sumele prevăzute la alin. (2), necesare realizării programelor prevăzute la art. 2 lit. a), b) şi d)-n), ai căror beneficiari sunt autorităţile administraţiei publice locale, se alocă prin transferuri de la bugetul autorităţii publice centrale pentru protecţia mediului către bugetele locale, iar cele necesare realizării programelor prevăzute la art. 2 lit. c), ai căror beneficiari sunt autorităţile administraţiei publice locale, se alocă prin transferuri de la bugetul autorităţii publice centrale pentru dezvoltare regională şi administraţie publică către bugetele locale.
.....................................................


(5) Cuantumul finanţării de la bugetul de stat, pe proiecte de investiţii şi pe unităţi administrativ-teritoriale, se aprobă prin hotărâre a Guvernului, la propunerea autorităţii publice centrale pentru mediu şi schimbări climatice, respectiv la propunerea autorităţii publice centrale pentru dezvoltare regională şi administraţie publică, pe baza proiectelor prezentate de autorităţile administraţiei publice locale."

	
1. La articolul 3, alineatele (3) şi (5) vor avea următorul cuprins:

"(3) Sumele prevăzute la alin. (2), necesare realizării programelor prevăzute la art. 2 lit. a), b) şi d)-n), ai căror beneficiari sunt autorităţile administraţiei publice locale, se alocă prin transferuri de la bugetul autorităţii publice centrale pentru protecţia mediului către bugetele locale, iar cele necesare realizării programelor prevăzute la art. 2 lit. c), ai căror beneficiari sunt autorităţile administraţiei publice locale, se alocă prin transferuri de la bugetul autorităţii publice centrale pentru dezvoltare regională şi administraţie publică către bugetele locale, în baza prevederilor cuprinse în bugetul de stat pe programele multianuale ale investițiilor respective.
.......................................................

(5) Cuantumul finanţării de la bugetul de stat, pe proiecte de investiţii şi pe unităţi administrativ-teritoriale, se stabilește prin bugetul de stat, la propunerea autorităţii publice centrale pentru mediu şi schimbări climatice, respectiv la propunerea autorităţii publice centrale pentru dezvoltare regională şi administraţie publică, pe baza proiectelor prezentate de autorităţile administraţiei publice locale."
Autori: Vasile Horga, Dan Simedru, Paul Victor Dobre - Grupul parlamentar al PNL

	Pentru mai multă transparență și predictibilitate în utilizarea fondurilor.

